Brand by Midrand-substasieBrand by Allandale-substasie in Midrand (20 Maart 2019) (Skermgreep uit die video) Verskeie gebiede rondom Midrand beleef tans ŉ kragonderbreking ná ŉ brand by Allandale-substasie. Isaac Mangena, woordvoerder van City Power, het gesê ŉ brand het uitgebreek by een van die transformators. “Eskom- en City Power-infrastruktuur is deel van die substasie en die omvang van die skade is nog nie duidelik nie. ŉ Voorlopige ondersoek dui daarop dat die transformator, wat begin brand het, aan Eskom behoort.” Die substasie is gesluit en dit raak die volgende gebiede: * Rabie Ridge 1, 2, 4, 5 * Mayibuye * Commercial X9 * Austine View * Dele van Glen Austin “Tegnici van City Power en Eskom is tans op die perseel om die oorsaak van die brand te probeer bepaal. Ons sal verbruikers op hoogte hou.” (Video is verskaf aan Maroela Media)